Diari Oficial de la Generalitat Valenciana


Sumari del DOGV 8520, del 02-04-2019 (2019/3161)

Correcció d'errades de la convocatòria i de les bases específiques per a la provisió en propietat d'una plaça d'intendent de la policia local per promoció interna.
-------------------------------------------------------------------------------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3161


Data del document
:   28-03-2019

Organisme emissor
:   Ajuntament de Quart de Poblet

Tipus de document
:   Correcció d'errades

Correcció d'errades

 Descriptors 

:   * Quart de Poblet
    * concurs administratiu

Correcció d'errades de la convocatòria i de les bases específiques per a la provisió en propietat d'una plaça d'intendent de la policia local per promoció interna. [2019/3161]  
En el Butlletí Oficial de la Província de València número 40, de 26 de febrer de 2019, estan publicades la convocatòria i les bases específiques per a la provisió en propietat d'una plaça d'intendent de la policia local, subgrup A2, vacant en l'Ajuntament de Quart de Poblet, pel sistema de promoció interna, i advertit error en les bases es transcriu literalment el següent:  
  
«Decret d'Alcaldia número 894 / 2019  
Advertit error en les bases que regulen el procés selectiu per donar cobertura d'un lloc d'intendent de la policia local, vacant en la plantilla de personal de l'Ajuntament de Quart de Poblet per torn de promoció interna sistema concurs oposició, aprovades per Decret d'Alcaldia número 499/19 de data 18 de febrer de 2019, publicades en el Butlletí Oficial de la Província de València número 40, de 26 de febrer de 2019, en el Diari Oficial de la Generalitat Valenciana número 8500, de 6 de març de 2019, i en el Boletín Oficial del Estado número 69, de 21 de març de 2019.  
Detectat error material, de fet o aritmètic en la redacció d'aquestes, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, resolc:  
  
UN  
Rectificar el següent:  
A la base segona apartat b, relativa a les condicions dels aspirants, de tal manera que on diu: "estar en possessió del títol universitari oficial de grau o diplomat universitari", ha de dir: "estar en possessió del títol universitari de grau o equivalent". En la mateixa base, apartat c, del tal manera que on diu: "Haver romàs, almenys, dos anys com a funcionari/ària de carrera en la categoria d'inspector/a", ha de dir: "Haver prestat serveis, almenys dos anys, en la categoria immediatament inferior".  
  
A la base tercera, relativa a les instàncies, de tal manera que on diu: "dins del termini de 20 dies hàbils, comptats a partir de l'endemà de la publicació de l'extracte de la convocatòria en el Boletín Oficial del Estado", ha de dir: "dins del termini de 20 dies hàbils, a comptar des de l'endemà de la publicació de la convocatòria al Diari Oficial de la Generalitat Valenciana".  
En la base cinquena, relativa al tribunal qualificador, de tal manera que on diu: "un/a representant designat/ada per la Direcció General de la Generalitat Valenciana competent en matèria de policia local", ha de dir: "dos representants designat/a per la Direcció General de la Generalitat Valenciana competent en matèria de policia local". En el mateix sentit, de tal manera que on diu: "tres funcionaris/àries de carrera designats/ades pel / per la president/a de la corporació", ha de dir: "quatre funcionaris/àries de carrera designats/ades pel / per la president/a de la corporació».  
En la base sisena, relatiu al desenvolupament i la publicitat de les proves, de tal manera que on diu: "els exercicis d'oposició no podran començar fins transcorreguts dos mesos de la data en què aparega publicat l'anunci de la convocatòria en el Boletín Oficial del Estado", ha de dir: "exercicis d'oposició no podran començar fins transcorreguts dos mesos de la data en què aparega publicat l'anunci de la convocatòria en el Diari Oficial de la Generalitat Valenciana".  
En la base sisena, apartat 3, relativa al desenvolupament i la publicitat de les proves, on diu: "La crida per a la sessió següent d'un mateix exercici s'haurà de realitzar amb un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 48 hores", ha de dir: "la crida per a la sessió següent d'un mateix exercici haurà de realitzar amb un termini mínim d'antelació de 24 hores, des de l'inici de la sessió anterior, mentre que la convocatòria per a un exercici diferent haurà de respectar un termini mínim de dos dies".  
En la base setena, apartat 1, relativa al procediment de selecció torn de promoció interna, on diu: "La superació d'aquestes proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i eximirà, durant aquest període, l'aspirant de tornar a realitzar-les", ha de dir: "la superació d'aquestes proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa de sis mesos des de la seua realització, i eximirà, durant aquest període, l'aspirant de tornar a realitzar-les".  
En la base desena, apartat 1, relativa a la presentació de documents, de tal manera on diu: "Els aspirants proposats pel tribunal hauran d'aportar davant de la corporació, en el termini de 20 dies naturals des que es faça pública la relació d'aprovats, els documents acreditatius de les condicions de capacitat i requisits exigits en la base segona d'aquesta convocatòria", ha de dir: "Publicada en el Diari Oficial de la Generalitat Valenciana la relació definitiva de seleccionats, aquests hauran de presentar, en el termini de 20 dies hàbils a comptar des de l'endemà de la publicació, la documentació que siga procedent per tal d'acreditar que reuneix tots i cadascun dels requisits exigits en la convocatòria".  
  
  
Dos  
Publicar la present rectificació en el Diari Oficial de la Generatitat Valenciana, obrint un nou termini de 20 dies hàbils, a comptar des de la present publicació per a la presentació de sol·licituds.  
  
Quart de Poblet, 28 de març de 2019.- L'alcaldessa: Carmen Martínez Ramírez.